text: O faki hananay i, i’ayaw no pikadafoan ningra inanengay a matayal to sakacidafoh no loma’,misamatang, mipakaen to safa ato malitengay ato polong no palo no loma’.Malakapah to i,misakapot maroray a matayal to tayal no niyaro’. Ano mikadafo sato i, o fonos ato takoyodan cecay ko nihawikidan,cowa ka pirocok to maamaan a dafong no loma’, orasaka, ikaka ko pinengneng to faki no laloma’an,o kakangodoan ko faki.tata’ang ko ngiha’ a pasowal to tatapangan a loma’ (pito’asan),cecay ko sowal no faki malaheciay to ko demak away ko away ko mifelihay to sowal no faki a miliyangay.